Lakiuudistuksen keskeisin tavoite oli ajantasaistaa sääntelyä, joka koskee puolustusvoimien voimankäyttöä sisältävän virka-avun antamista poliisille. Laissa ei tehty muutoksia viranomaisten väliseen arkipäiväiseen, niin sanottuun tavanomaiseen virka-apuun, vaan muutoksissa on kyse erittäin poikkeuksellisista tilanteista, joissa poliisin henkilöstö tai kalusto eivät riitä.
Virka-apulaissa säädetään ns. tavanomaisen virka-aputoiminnan lisäksi mm. poliisin oikeudesta saada puolustusvoimilta voimakeinojen käyttöä edellyttävää virka-apua tilanteissa, joissa eräiden terrorismirikosten estäminen tai keskeyttäminen ei ole mahdollista poliisin omalla välineistöllä tai henkilöstöllä. Myös rajavartiolain vastaavat virka-apusäännökset saatettiin ajan tasalle.
Lähes 40 vuotta vanha lainsäädäntö on tarkoitus tuoda ajan tasalle ja vastaamaan muuttunutta toimintaympäristöä.